《大驾度居庸关》
元代·薛玄曦

居庸雄据万重山，南北门分作汉关。鼓角动时森虎卫，旌旗行处识龙颜。

禅宫路转风烟合，御苑春深草树閒。待得长杨围猎罢，又随车骑此中还。

作者简介：（1289—1345）河东人，徙居贵溪，字玄卿，号上清外史。道士。年十二入道龙虎山，师事张留孙、吴全节。仁宗时荐授大都崇真万寿宫提举。顺帝至正初，授弘文裕德崇仁真人，佑圣观住持，兼领杭州诸宫观。玄曦负才气，倜傥不羁，善为文，尤长于诗。有《上清集》。